《慈教寺同冷世修赋》
宋代·赵公豫

古刹傍江头，凭高豁远眸。云光时散合，山影半沉浮。

不语参空界，随缘作胜游。老僧指点处，心事几多休。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。